ระวังสับสนกับ ขุนศึก เพชรสุภาพรรณ นักมวยไทยจากจังหวัดชัยภูมิ

**ขุนศึก ศิษย์เกรียงไกร** เป็นนักมวยไทยจากจังหวัดพิษณุโลก เจ้าของฉายา "ขุนศอกไร้มิตร"

ประวัติ
-------

ขุนศึก มีชื่อจริงคือ อุเทน คำภักดี เริ่มฝึกมวยไทยตั้งแต่อายุ 10 ขวบ โดยมีบิดาของเขาเป็นครูมวยคนแรก และใช้ชื่อชก สิงห์ร้าย ลูกป่าขนุน ในการแข่งครั้งแรก โดยได้รับค่าตัวไฟต์ดังกล่าวที่ 60 บาท

จากนั้น บิดาของเขาได้พาแข่งในแถบหมู่บ้านและอำเภอใกล้เคียง กระทั่งครูศรพิษณุ ศิษย์ ป.ต.ท. เกิดความชื่นชอบในผลงานอย่างมาก จึงพาไปแข่งขันแถบจังหวัดอุตรดิตถ์และภาคเหนือตอนล่าง

ครั้นแล้วจึงพาไปฝากตัวกับบุญเลิศ โพธิ์ศรี ที่จังหวัดพิษณุโลก แล้วเปลี่ยนชื่อชกใหม่เป็น ขุนพลน้อย ส.มรกต โดยแข่งในระดับภูธรอีกประมาณ 30 ไฟต์ ก่อนเข้าแข่งขันรายการศึกวันทรงชัยที่กรุงเทพมหานคร

เขาได้ปะทะกับนักมวยไทยที่มีชื่อเสียงระดับแถวหน้า อาทิ เหนือชั้น ส.สมศักดิ์ชัย, เพชร ป.บูรพา และรัตนชัย ว.วลาพล แล้วได้แข่งออกรายการถ่ายทอดทางช่อง 9 จากการสนับสนุนของทองอยู่ ภิรมย์ทัพ โดยใช้ชื่อชก ขุนศึก สวนอาหารอิ่ม

ครั้นแล้ว เขาก็ได้รับการสนับสนุนจากเอ พัทยา ผู้ทำค่ายศิษย์เกรียงไกร แล้วได้เข้าแข่งขันรายการศึกมวยไทย 7 สี และศึกเกียรติเพชร ที่โดยโปรโมเตอร์ ชุ้น เกียรติเพชร

ด้วยผลงานที่สร้างความประทับใจต่อแฟนมวย ส่งผลให้เขาได้รับรางวัลคู่มวยดุเดือดประจำสัปดาห์ของศึกมวยไทย 7 สี อยู่บ่อยครั้ง โดยไฟต์ที่สร้างผลงาน อาทิ เมื่อครั้งที่ปะทะกับชาติสมัย ส.คณิตศร, น้ำเพชร ศิษย์โอ, หน้าสวน ศศิประภายิม และโดยเฉพาะอย่างยิ่งสิทธิชัย กิยารัตน์ ที่ปะทะกับขุนศึกถึง 7 ครั้ง

ขุนศึก ศิษย์เกรียงไกร เคยได้รับค่าตัวสูงสุดในรายการศึกมวยไทย 7 สี เมื่อครั้งปะทะกับงาเทา อรรถรุ่งโรจน์ ที่ 50,000 บาท และได้รับค่าตัวสูงสุดในการแข่งที่สนามมวยเวทีลุมพินี เมื่อครั้งปะทะกับปิ่นสยาม ส.อำนวยศิริโชค ที่ 75,000 บาท

พ.ศ. 2550 ขุนศึกได้รับเลือกให้เป็นหนึ่งในผู้เข้าแข่งขันศึกอีซูซุ ซูเปอร์คอมมอนเรล วีจีเอสเทอร์โบ ของสายเอ ที่เวทีมวยสยามอ้อมน้อย

ชีวิตส่วนตัว
------------

ขุนศึก เป็นบุตรของนายสุทิน คำภักดี และนางดวง คำภักดี ขุนศึกมีลูก 2 คน (ชาย 1 คน, หญิง 1 คน) ได้แก่ แทนคุณ คำภักดี และปานไพลิน คำภักดี

กิจกรรมการกุศล
--------------

ขุนศึก ศิษย์เกรียงไกร ยังมีผลงานการแข่งขันมวยไทยเพื่อการกุศล อาทิ วันที่ 10 สิงหาคม พ.ศ. 2555 ขุนศึกได้เข้าแข่งขันในคู่เอก ศึกวันทรงชัยนัดกุศล ที่เวทีโรงยิม ริมแม่น้ำปิง อำเภอเมืองกำแพงเพชร จังหวัดกำแพงเพชร โดยพบกับคู่ชกคือคฑาวุธ ส.วัชรยิม ซึ่งเป็นรายการแข่งขัน เพื่อหารายได้ช่วยเด็กนักเรียน

รวมถึงในวันที่ 22 พฤษภาคม พ.ศ. 2559 ขุนศึกได้เข้าแข่งขันในคู่เอก ศึกวันมวยไทย ห่างไกลยาเสพติด ที่โรงยิมเทศบาลนครแม่สอด จังหวัดตาก โดยพบกับคู่ชกคือประวิทย์ ศักดิ์เมืองแกลง ซึ่งเป็นการแข่งขันเพื่อหารายได้จัดซื้อวัสดุอุปกรณ์ ในภารกิจปราบปรามอาชญากรรมและสารเสพติด

มรดกสืบทอด
----------

ในภายหลัง ขุนศึกได้ทำหน้าที่เป็นผู้ฝึกสอนมวยไทย ที่ค่ายมวย ส.รื่นรมย์ ในอำเภอแกลง จังหวัดระยอง โดยมีลูกศิษย์ที่สร้างผลงานในกรุงเทพมหานคร ได้แก่ เพชรน้ำดำ ส.รื่นรมย์ และลมหนาว ส.รื่นรมย์

สถิติการแข่งขัน
---------------

|
|  |
| วันที่ | ผล | คู่ชก | รายการ | สถานที่จัด | วิธีชนะ | ยก |
|
| ไม่ทราบปี |  | ไทย ปิ่นสยาม ส.อำนวยศิริโชค |  | สนามมวยเวทีลุมพินี |  |  |
|
| ไม่ทราบปี | ชนะ | ไทย งาเทา อรรถรุ่งโรจน์ | ศึกมวยไทย 7 สี |  | โดนศอก |  |
|
| 22 พฤษภาคม พ.ศ. 2559 |  | ไทย ประวิทย์ ศักดิ์เมืองแกลง | ศึกวันมวยไทย ห่างไกลยาเสพติด | โรงยิมเทศบาลนครแม่สอด จังหวัดตาก |  |  |
|
| 30 เมษายน พ.ศ. 2559 | ชนะ | ไทย คนองศึก ศ.ศรีทอง |  |  | ชนะน็อก (เตะก้านคอ) |  |
|
| 15 มีนาคม พ.ศ. 2559 | ชนะ | ไทย เพชรนิคม ศิษย์จ่านาย |  | อำเภอคลองขลุง จังหวัดกำแพงเพชร | ชนะคะแนน |  |
|
| 17 มกราคม พ.ศ. 2559 | ชนะ | ไทย หมูหิน |  | อำเภอลาดยาว จังหวัดนครสวรรค์ | ชนะน็อก |  |
|
| 10 สิงหาคม พ.ศ. 2555 |  | ไทย คฑาวุธ ส.วัชรยิม | ศึกวันทรงชัยนัดกุศล | เวทีโรงยิม ริมแม่น้ำปิง อำเภอเมืองกำแพงเพชร จังหวัดกำแพงเพชร |  |  |
|
| พ.ศ. 2550 | แพ้ | ไทย เสือหวลเล็ก ลองบีชการ์เด้น | ศึกอีซูซุ ซูเปอร์คอมมอนเรล วีจีเอสเทอร์โบ | เวทีมวยสยามอ้อมน้อย | แพ้น็อกทางเทคนิค | 3 |
|
| พ.ศ. 2549 |  | ไทย แสงอาทิตย์ ศศิประภายิม |  |  |  |  |
|
| 25 กันยายน พ.ศ. 2548 | ชนะ | ไทย สั่งยุทธ สกินเดียวยิม | ศึกมวยไทย 7 สี |  |  |  |
|
| 22 กรกฎาคม พ.ศ. 2546 | แพ้ | ไทย เพชรเอก ศิษย์จ่าไหว | ศึกเกียรติเพชร | สนามมวยเวทีลุมพินี | แพ้คะแนน |  |
|
| ไม่ทราบปี |  | ไทย สิทธิชัย กิยารัตน์ | ศึกมวยไทย 7 สี |  |  |  |
|
| ไม่ทราบปี |  | ไทย สิทธิชัย กิยารัตน์ | ศึกมวยไทย 7 สี |  |  |  |
|
| ไม่ทราบปี |  | ไทย สิทธิชัย กิยารัตน์ | ศึกมวยไทย 7 สี |  |  |  |
|
| ไม่ทราบปี |  | ไทย สิทธิชัย กิยารัตน์ | ศึกมวยไทย 7 สี |  |  |  |
|
| ไม่ทราบปี |  | ไทย สิทธิชัย กิยารัตน์ | ศึกมวยไทย 7 สี |  |  |  |
|
| ไม่ทราบปี |  | ไทย สิทธิชัย กิยารัตน์ | ศึกมวยไทย 7 สี |  |  |  |
|
| ไม่ทราบปี |  | ไทย สิทธิชัย กิยารัตน์ | ศึกมวยไทย 7 สี |  |  |  |
|
| ไม่ทราบปี |  | ไทย หน้าสวน ศศิประภายิม | ศึกมวยไทย 7 สี |  |  |  |
|
| ไม่ทราบปี |  | ไทย น้ำเพชร ศิษย์โอ | ศึกมวยไทย 7 สี |  | ชนะน็อก (ศอกซ้าย) | 3 |
|
| ไม่ทราบปี |  | ไทย ชาติสมัย ส.คณิตศร | ศึกมวยไทย 7 สี |  |  |  |
|
| ไม่ทราบปี | ชนะ | ไทย สกลเพชร นครทองปาร์ควิวล์ | ศึกมวยไทย 7 สี |  | ชนะน็อกทางเทคนิค | 2 |
|
| ไม่ทราบปี |  | ไทย รัตนชัย ว.วลาพล |  |  |  |  |
|
| ไม่ทราบปี |  | ไทย เพชร ป.บูรพา |  |  |  |  |
|
| ไม่ทราบปี |  | ไทย เหนือชั้น ส.สมศักดิ์ชัย |  |  |  |  |

อ้างอิง
-------

1. 1 2 3 4 5 6 7 8 9 10 11 12 13 14 15  วันนี้...เป็นครูมวยอยู่ระยอง.."ขุนศอกไร้มิตร" ..ขุนศึก ศิษย์เกรียงไกร - siamsport
2. 1 2  ตรีเพชรอีซูซุ เปิดศึกอีซูซุคัพครั้งที่ 17 ศึกอีซูซุ ซูเปอร์คอมมอนเรล วีจีเอสเทอร์โบ[*ลิงก์เสีย*]
3. 1 2  สโมสรนักสู้ 10/08/55 - thairath.co.th
4. 1 2  "ชมรมนักข่าวภูธรแห่งประเทศไทย แถลงข่าว การชกมวยการกุศล ศึกวันมวยไทย ห่างไกลยาเสพติด". คลังข้อมูลเก่าเก็บจากแหล่งเดิมเมื่อ 2016-08-20. สืบค้นเมื่อ 2018-02-09.
5. ↑  22 - Muaythai 2000 Site :: ผลการแข่งขันมวยไทย[*ลิงก์เสีย*]

| * ด
* ค
* ก
ขุนศอกมวยไทยยุคปัจจุบัน |
| --- |
| 
* ขันติพงษ์ (ศอกโลหิต)
* ขุนศึก (ขุนศอกไร้มิตร)
* ไทรโยค (จอมศอกโกอินเตอร์, ขุนศอกอำมหิต)
* เมืองไทย (ขุนศอกผีดิบ, ขุนศอกถล่มโลกันต์)
* ยอดขุนพล (พรานศอกร้อยเข็ม)
* หลาว (เสือศอกตรอกสาเก)
* ศิลปไทย (จอมศอกกลับ)
* อนันตศักดิ์ (ศอกขวาน)

 |